Să zicem că te trezești noaptea cu un hoț în casă. Dormi liniștit în pat și, dintr-odată, auzi un zgomot ciudat. Te ridici, aprinzi lumina și vezi un om care îți cotrobăiește prin casă, apoi încearcă să fugă cu banii și lucrurile tale.

Să zicem că-l prinzi și acesta începe să se justifice. „Stai așa, zice, nu e ceea ce crezi. E o problemă de… comunicare. Vecina de jos mi-a zis că sunteți plecat în concediu și nu e nimeni acasă. O să las astea aici și revin mai târziu”.

Ce faci în acest caz? Îl crezi și îl lași să plece? Sau suni la poliție? Prin măsurile pe care le ia pe ascuns, acest Guvern încearcă să legalizeze hoția și corupția. Noi am aprins lumina și l-am prins cu mâța în sac în timp ce încerca să ne fure viitorul.

Ce facem? Îi lăsăm să mai încerce?

Foto de Lucian Muntean